Σφουγγάτο με μπάμιες και κολοκυθάκια
Σφουγγάτο με μπάμιες και κολοκυθάκια, μια λαχταριστή ομελέτα να γλείφουμε τα δάχτυλά μας!
200 γρ. μπάμιες, 2 κολοκύθια, τριμμένα στον τρίφτη και καλά στυμμένα με τα χέρια, 1 ντομάτα, ξεσποριασμένη και κομμένη σε μικρά καρέ, 6 μεγάλα αυγά, κατά προτίμηση βιολογικά, 1/2 φλιτζ. τσαγιού φρέσκο γάλα, 1 κουτ. σούπας αλεύρι, 1 κουτ. σούπας ξίδι, 70 ml ελαιόλαδο, αλάτι, φρεσκοτριμμένο πιπέρι
Για το σφουγγάτο με μπάμιες και κολοκυθάκια ξεκινάμε καθαρίζοντας τις μπάμιες ως εξής : Με ένα μικρό, κοφτερό μαχαίρι ξεφλουδίζουμε περιμετρικά το κοτσανάκι τους, αφήνοντας έναν κώνο και φροντίζοντας να μην ανοίξουμε τρύπα προς το εσωτερικό ώστε να μην ξεχυθούν τα σπόρια στο μαγείρεμα.Σε ένα μεγάλο τηγάνι βάζουμε το μισό λάδι και τις μπάμιες.Τις σοτάρουμε σε μέτρια προς δυνατή φωτιά για περίπου 5 λεπτά μέχρι να μαραθούν κάπως.Ρίχνουμε το ξίδι και το αφήνουμε να εξατμιστεί. Προσθέτουμε και το υπόλοιπο ελαιόλαδο, τα τριμμένα κολοκύθια και την ντομάτα.Τα σοτάρουμε μέχρι να στεγνώσουν κάπως τα υλικά.Σε ένα μεγάλο μπολ χτυπάμε τα αυγά με το γάλα και το αλεύρι και ρίχνουμε το μείγμα στο τηγάνι με τα λαχανικά.Χαμηλώνουμε τη φωτιά και ψήνουμε την ομελέτα μέχρι να γίνει από κάτω (ελέγχουμε ανασηκώνοντας με μια σπάτουλα).Στη συνέχεια αναποδογυρίζουμε την ομελέτα σε ένα μεγάλο πιάτο και την αφήνουμε να γλιστρίσει στο τηγάνι ώστε να ψηθεί και από την άψητη πλευρά της.Αν δεν έχουμε αυτοπεποίθηση ότι θα τα καταφέρουμε με το «γύρισμα» της ομελέτας, τυλίγουμε το χερούλι του τηγανιού 2-3 φορές με αλουμινόχαρτο (αν είναι πλαστικό) και βάζουμε για λίγο το τηγάεπιφάνι κάτω από το γκριλ του φούρνου, μέχρι να πήξει το αυγό και να ροδίσει η νεια.Συνοδεύουμε με, τυρί φέτα, σαλάτα και ψωμί της αρεσκείας μας ή με τηγανητές πατάτες, έχουμε ένα πλούσιο και χορταστικό καθημερινό μενού.
Αυγά,Κολοκυθάκια,Μπάμιες